CELEX: 62022TN0170
Language: da
Date: 2022-03-31 00:00:00
Title: Sag T-170/22: Sag anlagt den 31. marts 2022 — Telefónica de España mod Kommissionen

23.5.2022   
            
            
               DA
            
            
               Den Europæiske Unions Tidende
            
            
               C 207/50
            
         
      Sag anlagt den 31. marts 2022 — Telefónica de España mod Kommissionen
      (Sag T-170/22)
      (2022/C 207/66)
      Processprog: engelsk
      
         Parter
      
      
         Sagsøger: Telefónica de España, SA (Madrid, Spanien) (ved advokat F. González Díaz, Barrister-at-Law P. Stuart og advokat J. Blanco Carol)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse af 21. januar 2022 vedrørende udbud DIGIT/A3/PR/2019/RP/010 — Transeuropæiske tjenester for telematik mellem administrationerne (TESTA) annulleres.
               
            
                  —
               
               
                  Sagsøgeren tildeles enhver øvrig kompensation, som Retten måtte finde passende under sagens omstændigheder.
               
            
                  —
               
               
                  Kommissionen tilpligtes at betale sagsøgerens omkostninger og udgifter i forbindelse med søgsmålet.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat seks anbringender.
      
                  1.
               
               
                  Første anbringende om, at Kommissionen begik en retlig fejl samt begik faktiske fejl og anlagde urigtige skøn ved at straffe konsortiet (1) for at undlade at fremlægge oplysninger, som der aldrig var blevet anmodet om i udbudsbetingelserne, hvilket er i strid med gennemsigtighedsprincippet.
               
            
                  2.
               
               
                  Andet anbringende om, at Kommissionen begik en retlig fejl samt begik faktiske fejl og anlagde urigtige skøn, idet den ikke gav tilbuddet point (2) i overensstemmelse med udbudsbetingelserne, hvilket er i strid med gennemsigtighedsprincippet og retssikkerhedsprincippet.
               
            
                  3.
               
               
                  Tredje anbringende om, at Kommissionen begik en retlig fejl samt begik faktiske fejl og anlagde urigtige skøn, idet den undlod at angive klare, utvetydige tildelingskriterier og undlod at give de oplysninger, der var nødvendige for at vurdere tildelingen af point til tilbuddet, hvilket er i strid med gennemsigtighedsprincippet, retssikkerhedsprincippet og retten til forsvar.
               
            
                  4.
               
               
                  Fjerde anbringende om, at Kommissionen begik en retlig fejl samt begik faktiske fejl og anlagde urigtige skøn, idet den undlod at anmode om nærmere oplysninger, når det var muligt og nyttigt, hvilket er i strid med princippet om god forvaltning og princippet om proceduremæssig rimelighed.
               
            
                  5.
               
               
                  Femte anbringende om, at udbudsproceduren var behæftet med en række tilsidesættelser af grundlæggende principper i EU-retten.
               
            
                  6.
               
               
                  Sjette anbringende om, at Kommissionen begik en retlig fejl, idet den undlod at træffe foranstaltninger med henblik på at sikre medlemsstaternes ret i henhold til artikel 346 TEUF til ikke at meddele oplysninger, hvis det ville stride mod disses væsentlige sikkerhedsinteresser, og om, at Kommissionen tilsidesatte ligebehandlingsprincippet.
               
            
         (1)  »Konsortiet«, som defineret i søgsmålet, er sammensat af sagsøgeren, Telefonica de España, samt to andre enheder.
      
         (2)  Med »tilbuddet« menes konsortiets tilbud.